OzLabs/hebrew-wiki-articles huggingface dataset:
הר קורי

הר קורי (באנגלית: Mount Cory) הוא הר הממוקם בעמק בואו בדרום-מזרח הפרק הלאומי באנף, צפונית לעיירה באנף בפרובינציית אלברטה שבקנדה. ההר מתנשא לגובה של 2,802 מטרים.

==החור שבקיר==
"החור שבקיר" (באנגלית:  "Hole in the Wall") היא מערה הממוקמת בחלקו העליון של הצלע המערבית של הר קורי. את המערה ניתן לראות מהכביש המהיר הטרנס קנדי הסמוך.  לפתח המערה צורת מחומש הנראית למרחוק. גובה המערה כ-60 מטר ועומקה כ-30 מטר. המערה היא יעד טיפוס פופולרי. 

==מקור שם==
שמו של ההר ניתן לו בשנת 1923, והוא נקרא על שם ויליאם וולאס קורי, סגן שר הפנים הקנדי בין השנים 1905 עד 1930.

בשל מערת "החור שבקיר" נקרא ההר בשם "הר החור שבקיר" ("Hole in the Wall Mountain"), והוא מופיע בשם זה במפה שערך ג'ורג' דוסון משנת 1886.

==קישורים חיצוניים==
* [https://web.archive.org/web/20171109090940/http://www.peakfinder.com/peakfinder.asp?Peakname=Mount+Cory הר קורי באתר peakfinder]
* [https://bivouac.com//MtnPg.asp?MtnId=1524 מידע על הר קורי]
* [http://www.summitpost.org/mount-cory/154182 מידע למטפסים על הר קורי באתר summitpost]
* [http://www.trailpeak.com/trail-Mount-Cory-near-Banff-AB-6136 תיאור מסלול הטיפוס להר קורי באתר trailpeak]
* [https://www.mountain-forecast.com/peaks/Mount-Cory/forecasts/2802 תחזית מזג אוויר עדכנית להר קורי]
* [https://www.yr.no/place/Canada/Alberta/Mount_Cory/ תחזית מזג אוויר להר קורי]
** [https://www.yr.no/place/Canada/Alberta/Mount_Cory/statistics.html נתוני מזג אוויר סטטיסטיים להר קורי]
* 
* 

==הערות שוליים==

קטגוריה:אלברטה: הרים
לורנצו פלגריני

לורנצו פלגריני (נולד ב-19 ביוני 1996 ברומא, איטליה) הוא כדורגלן איטלקי המשחק בעמדת הקשר ברומא ובנבחרת איטליה.

==קריירת מועדונים==

לורנצו שנולד ברומא, וסבל כילד מהפרעה בקצב הלב הצטרף לאקדמיית הנוער של רומא בגיל 9. הוא ייצג את המועדון במסגרת ליגת האלופות לנוער ולאחר מכן ניתנה לו ההזדמנות לערוך את הבכורה במדי הקבוצה הבוגרת עוד בגיל 18 על ידי המאמן רודי גארסיה, כשנכנס כמחליפו של סליח אוצ'אן בניצחון הליגה 0–1 על צ'זנה ב-22 במרץ 2015.

ב-30 ביוני פלגריני חתם על חוזה עם קבוצת ססואולו בעבור סכום המשוער בכ-1.25 מיליון יורו. אחד הסעיפים בחוזה היה אם וכאשר רומא תרצה לקנות בשלב מסוים בחזרה את פלגריני, היא יכולה לעשות זאת בעבור סכום שייאמד בין 8 ל-10 מיליון יורו. את הופעת הבכורה שלו במדי ה"נרו ורדי" ערך ב-8 בנובמבר. חודש לאחר מכן כבש את שערו הראשון בקבוצה בניצחון 0–3 על סמפדוריה. בעונת 2016/17 פלגריני רשם 34 הופעות בכל המסגרות, כבש שמונה פעמים ובישל שבעה. בסוף העונה נקנה פלגריני בחזרה לרומא.

ב-30 ביוני 2017 השתמשה רומא במימוש סעיף הרכישה בחזרה בחוזה של פלגריני בעבור סכום של כעשרה מיליון יורו והשחקן חתם לחוזה לחמש שנים. ב-1 בדצמבר הבקיע את שערו הראשון בקבוצה מבישול של המגן השמאלי הסרבי, אלכסנדר קולארוב, בניצחון רומא 1–3 על ספאל.

==נבחרת איטליה==

פלגריני ייצג את נבחרת איטליה בגילאים שונים. במרץ 2014 ערך את הופעת הבכורה שלו בנבחרת עד גיל 19 נגד נבחרת גרמניה. כמו כן, בשנה החולפת שיחק בנבחרת עד גיל 20 ולאחר זמן קצר הוקפץ לנבחרת עד גיל 21.

את הופעת הבכורה שלו בבוגרים ערך בניצחון הידידות 0–8 על נבחרת סן מרינו בסוף מרץ 2017, לאחר שנכנס במחצית השנייה כמחליף. את הופעת הבכורה הרשמית בהרכב ערך שבועיים לאחר מכן בניצחון הביתי 0–5 על נבחרת ליכטנשטיין במסגרת מוקדמות מונדיאל 2018. ב-5 בספטמבר 2019, פלגריני כבש את שער הבכורה שלו במדים הלאומיים בניצחון החוץ 1–3 על נבחרת ארמניה במסגרת מוקדמות יורו 2020.

==תארים==
===קבוצתיים===
;רומא
* קונפרנס ליג (1): 2021/22

====נבחרת איטליה====
* אליפות אירופה: יורו 2020

===אישיים===
* שחקן העונה של רומא (1): 2020/21
* שחקן העונה של הקונפרנס ליג (1): 2021/22
* נבחרת העונה של הקונפרנס ליג (1): 2021/22

==קישורים חיצוניים==

* [https://www.asroma.com/en/team/players-and-staff/lorenzo-pellegrini#tab_player-stats=distribution&tab_player=profile הפרופיל של פלגריני באתר הרשמי של רומא]

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני ססואולו
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים שנולדו ב-1996
כריש הכותפת

כריש הכותפת (שם מדעי: Hemiscyllium ocellatum) הוא מין של כריש מהמשפחה כרישי במבוק המצוי בשוניות אלמוגים סביב הימים של צפון אוסטרליה, איי שלמה, גינאה החדשה ואינדונזיה.

אורכו של כריש זה עד 70–90 ס"מ עם אורך מרבי של 107 ס"מ וצבעו אפור-צהבהב עם כתמים שחורים לאורך הגוף וכתם גדול מעל הסנפירים הבשרניים שלו, מראה זה מזכיר את הכותפות הצבאיות ומכאן שמו. הראש גדול עם עיניים אפורות וניבים קטנים בקצה השפתיים.

הכריש חי בין שוניות האלמוגים הקרובות לחופים ובעתות שפל הוא מצוי גם בין השוניות הרדודות ובריכות הסלעים וניחן ביכולת לא שגרתית להלך על הסלעים מחוץ למים וביכולת לעצור את הנשימה מעל כשעה.

הכריש מחפש בין האלמוגים טרף קטן כמו סרטנים, צדפות ודגים קטנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:כרישי במבוק
קטגוריה:דגי ים בצפון אוסטרליה
הר קולומביה (קנדה)

הר קולומביה (באנגלית: Mount Columbia) הוא ההר הגבוה ביותר בפרובינציית אלברטה, וההר ה-11 בגובהו בפרובינציית קולומביה הבריטית שבקנדה. הר קולומביה הוא ההר השני בגובהו בהרי הרוקי הקנדיים (אחרי הר רובסון).

==גאוגרפיה==
גובהו של הר קולומביה 3,747 מטרים, והוא ממוקם על הגבול בין פרובינציית אלברטה ופרובינציית קולומביה הבריטית בקצהו הצפוני של שדה הקרח קולומביה, פסגת ההר מצויה בשטח הפארק הלאומי ג'ספר באלברטה.

==היסטוריה==
שמו של ההר ניתן לו בשנת 1898 על ידי ג'יי. נורמן קולי והוא נקרא על שם נהר קולומביה. הנהר בתורו נקרא על שם הספינה האמריקאית קולומביה רדיוויווה שהייתה תחת פיקודו של רוברט גריי, אשר היה הראשון שחקר את מוצא נהר קולומביה בשנת 1792. שמו של ההר אומץ רשמית ב-30 ביוני 1912.

הראשון שטיפס על הר קולומביה היה ג'יימס אאוטראם (James Outram), יחד עם מדריך הטיפוס כריסטיאן קאופמן (Christian Kaufmann), בשנת 1902.

== קישורים חיצוניים ==

* [https://apps.gov.bc.ca/pub/bcgnws/names/37959.html הר קולומביה באתר ממשלת קולומביה הבריטית]
* [http://www.peakbagger.com/peak.aspx?pid=4470 תיאור ההר באתר peakbagger]
* [https://bivouac.com//MtnPg.asp?MtnId=1 מידע גאוגרפי והיסטורי]
* [http://www.summitpost.org/mount-columbia/150402 מידע למטפסים על ההר באתר summitpost]
* [https://web.archive.org/web/20171201033611/https://www.peakware.com/peaks.php?pk=51 מידע על ההר באתר peakware]
* [https://www.mountain-forecast.com/peaks/Mount-Columbia/forecasts/3747 נתוני מזג אוויר עדכניים להר קולומביה]
* [https://www.yr.no/place/Canada/Alberta/Mount_Columbia/statistics.html סטטיסטיקת מזג אוויר להר קולומביה]
* [https://vimeo.com/120858659 וידאו של טיפוס על הר קולומביה]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קולומביה
קולומביה
קולומביה
קולומביה
מיכאל פירון

מיכאל "מייק" פירון (5 באפריל 1923 - 30 ביוני 2008) היה עורך דין ישראלי, מייסד משרד "מ. פירון ושות'". כיהן כיושב ראש דירקטוריון התעשייה האווירית לישראל.

== ביוגרפיה ==
פירון למד בבית הספר התיכוני למסחר. ב-1947 סיים לימודי משפטים במסגרת בית הספר המנדטורי למשפטים. במלחמת העצמאות לחם במסגרת "המחלקה הירושלמית" של הפלמ"ח.

הוא עבד במשרד עורכי הדין עורכי הדין סלו וולף, ב-1950 הצטרף כשותף זוטר למשרדו של יעקב שמשון שפירא. לאחר מינויו של שפירא ב-1966 לשר המשפטים נהיה לשותף הבכיר במשרד. בשנים 1965–1976 כיהן כיושב ראש מועצת המנהלים של התעשייה האווירית. כמו כן כיהן היושב ראש בנק אוניקו.

פירון היה יועץ משפטי ופעיל במפא"י ולאחר מכן במפלגת העבודה. הוא עמד בראש אגודת את"א - אזרחים תומכי אשכול, שסייעה בבחירתו של לוי אשכול לראשות הממשלה, וב-1981 הקים יחד עם שמואל פרנקל את אגודת "אלף - אזרחים למען פרס", לתמיכה בשמעון פרס בהתמודדות הפנימית במפלגת העבודה מול יצחק רבין ולקראת הבחירות לכנסת העשירית. כמו כן, נחשב פירון לאחד התורמים הגדולים למסע הבחירות של אהוד ברק ב-2001.

ב-2007 הוענק לו אות יקיר לשכת עורכי הדין. פירון היה אספן בולט של יצירות אמנות ישראלית.

ב-1964 הורשע פירון בעבירת תנועה ופציעת נהג אחר ונידון לחודש מאסר בפועל, קנס ושלילת רישיון נהיגה לשנה.

פירון היה נשוי בשנית לזהבה. מאשתו הראשונה, אביבה לבית זיבל, היו לו שלושה ילדים. בנו עו"ד צבי פירון מכהן כשותף המנהל במשרד מ. פירון ושתי בנות: עורכת הדין ריבי פירון-אירני ויזמת ההיי-טק רוני רוס.

== קישורים חיצוניים ==
* [https://thisworld.online/term/%D7%9E%D7%99%D7%9B%D7%90%D7%9C-%D7%A4%D7%99%D7%A8%D7%95%D7%9F כתבות אודות מיכאל פירון] בשבועון "העולם הזה"
*

== הערות שוליים ==

קטגוריה:עורכי דין ישראלים במאה ה-20
קטגוריה:בוגרי גימנסיה גאולה
קטגוריה:בוגרי בית הספר המנדטורי למשפטים
קטגוריה:יושבי ראש התעשייה האווירית לישראל
קטגוריה:פעילי מפלגת העבודה
קטגוריה:מורשעים בפגיעות גופניות בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1923
קטגוריה:ישראלים שנפטרו ב-2008
כרישטיח ארך אף

כרישטיח ארך אף (שם מדעי: Eucrossorhinus dasypogon) הוא מין של כריש ממשפחת הכרישטיחיים שבסדרת הזנבתנאים המצוי בשוניות אלמוגים שלחופי צפון אוסטרליה, גינאה החדשה ודרום-מזרח אסיה הוא ידוע ביכולת הסוואה מעולה.

אורכו של הכריש עד 125 ס"מ אך ייתכן שנמצאו פרטים באורך 3.7 מ' משקל ויכול להגיע ל-50 ק"ג והוא בעל גוף גדול בצבע אפור עם כתמים חומים לאורך הגוף ובעל סנפירי גב גדולים כתומים. הכריש מתמחה בהסוואה והוא דומה לקרקעית הים בצורתו וצבעו. הראש שטוח ובעל שלוחות המזכירות אצות לאורך הראש והגוף. הפה עצום ויכול לשאוב כל דג קטן שיחלוף לידו.

הכריש מצוי בשוניות ומחכה במארב לטרף כמו דגי גרם, סרטנים, סילוניות ודגי סחוס קטנים יותר. כרישים גדולים יכולים לטרוף גם כרישים אחרים באורך 1 מ'. הם גם לא בוחלים בקניבליות. הטרף נשאב פנימה במהירות היישר אל הקיבה. אם הטרף לא מתקרב אל הכריש הוא משתמש בזנבו כדי להיראות כמו דג קטן, מה שעוזר להפחית את חשש הדגים מהכריש המוסווה.

==קישורים חיצוניים==

==הערות שוליים==

קטגוריה:בעלי חיים שתוארו ב-1867
קטגוריה:טקסונים שתוארו בידי פיטר בליקר
קטגוריה:כרישטיחיים
קטגוריה:דגי סחוס יחידים בסוגם
קטגוריה:מגה-פאונה של האוקיינוס ההודי
קטגוריה:דגי ים בצפון אוסטרליה
מין סון

מִין סוּן (בסינית מסורתית: 閔損, בסינית מפושטת: 闵损, בפין-יין: Mǐn Sǔn. 536–487? לפנה"ס), ידוע גם בכינוי הכבוד דְזְה צְ'ייֵן (סינית: 子騫, פין-יין: Zi Qian, ווייד-ג'יילס: Tzu-ch'ien), היה אחד מהתלמידים הבולטים ביותר של קונפוציוס. קונפוציוס החשיב אותו שני באיכותו רק ליֵן חְווֵי, ושיבח אותו על כיבוד ההורים שלו. אחד הפרקים בטקסט הקונפוציאני "עשרים וארבעה כיבודי הורים" מביא את סיפורו.

== חייו ==
מִין סוּן היה יליד מדינת לוּ. על פי סְה-מָה צְ'ייֵן, הוא היה צעיר ב15 שנים מקונפוציוס, אולם "אמרות מבית מדרשו של קונפוציוס" טוען שהיה צעיר ב50 שנים.

כאשר פגש בקונפוציוס לראשונה, הוא נראה מורעב, אך לאחר שלמד עם קונפוציוס, קיבל מראה מלא ושבע. כאשר דְווָאנְמוּ צְה שאל פעם את מִין סוּן לגבי השינוי שעבר, ענה "באתי מתוך הסוף והקנים אל בית מדרשו של המורה. הוא אימן את דעתי בכיבוד הורים, והציב לפני את מופת המלכים העתיקים. חשתי הנאה בתלמודו. אך כשנסעתי לארצות אחרות, ראיתי אנשים בעלי שררה, עם מטריותיהם ודגליהם, וכל ההוד והתכונה של שיירותיהם, וגם שם חשתי הנאה מהמופע. שני הדברים התנגשו בחזי. לא יכולתי לקבוע מי מהם עדיף, וכך לבשתי ארשת מצוקה. אך עתה לקחו של המורה חדר עמוק אל דעתי. והתקדמותי נעזרה אף היא בדוגמה שנתתם אתם, עמיתי התלמידים. כעת אני יודע באיזו דרך עליי ללכת וממה עלי להימנע, ויודע שכל ההוד של העוצמה אינו משמעותי עבורי יותר מן האבק שעל הקרקע. בשל כך קיבלתי מראה של שובע ושביעות רצון." מִין סוּן היה אחד התלמידים החביבים ביותר על קונפוציוס. הוא נודע בטוהר המוסרי שלו ובאהבתו להוריו.

הפרק ה11 במאמרות נקרא על שמו.

== עשרים וארבעה מופתים של כיבוד הורים ==
פסל הממחיש את סיפורו של מִין סוּן ב"עשרים וארבעה מופתים של כיבוד הורים".
מִין סוּן היה אחד מ-24 מופתים של כיבוד הורים. על פי האגדה, אמו מתה כשהיה צעיר, ולאחר שאביו נישא מחדש, אמו החורגת ניצלה אותו והתעללה בו. בחורף הייתה אמו החורגת מרפדת את בגדיהם של ילדיה שלה בכותנה חמה, בעוד שאת בגדיו של מִין סוּן הייתה מרפדת בעשבים. יום אחד, כשלקח את אביו לנסיעה בעגלה הוא כמעט מת מקור. כשאביו הבין מה קרה, הוא חזר הביתה כדי לזרוק את אשתו מהבית, אולם מִין סוּן אמר לו "אם אמא תעזוב, יהיו לך שלושה ילדים שיהיה להם קר, אך אם היא תישאר, רק אחד יסבול." טוב לבו נגע ללבה של האם החורגת ומאז לא התעללה בו עוד.

==פולחן==
קבר לציון מִין  דְזְה-צְ'ייֵן בגִ'ינְאָן עם שני צבי בִּישִׂי.
מקומו במקדש קונפוציוס הוא הראשון במזרח, בין תריסר החכמים, מיד אחרי ארבעת המעריכים. פולחנו החל בשנת 720 לספירה, ביחד עם פולחן קונפוציוס, בידי הקיסר השישי משושלת טאנג.
בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם מִין".

ישנם כמה קברים סמליים ומקדשים לזכרו של מִין סוּן בסין, וביניהם קבר מִין דְזְה-צְ'ייֵן בגִ'ינְאָן שבשָׁאנְדונְג ומקדש מִין דְזְה-צְ'ייֵן בסוּג'וֹאוּ שבאָנְחְווֵי, אתר מורשת שמור מרכזי של מחוז אָנְחְווֵי.

== תארים וצאצאים ==
ב-739, תקופת שושלת טאנג, העניק הקיסר שׂוֵ'אנְדְזונְג למִין סוּן את תואר האצולה "מרקיז פֵיי" (費侯). במהלך שושלת סונג הוסיף לו הקיסר גֶ'נְדְזונְג את התואר דוכס לָאנְגְיֵה (瑯琊公) והקיסר דוּדְזונְג את התואר דוכס פֵיי (費公).

צאצאים של מִין סוּן החזיקו בתואר "דוקטור לחמש הקלאסיקות" (五經博士; Wǔjīng Bóshì).

==לקריאה נוספת==

==קישורים חיצוניים==

==הערות שוליים==

קטגוריה:פילוסופים סינים
הר הקטור (ניו זילנד)

אנדרטת מלחמת העולם השנייה
הר הקטור (באנגלית: Mount Hector) הוא אחת הפסגות הגבוהות ביותר ברכס טארארואה, בחלקו הדרומי של האי הצפוני של ניו זילנד. גובהו של ההר 1,529 מטרים( 5,016 רגל).

== היסטוריה ==
ההר נקרא על שם החוקר והמגלה ג'יימס הקטור, אשר היה חוקר מוביל בחקר ניו זילנד במהלך המאה ה-19.

בהר ממוקמת אנדרטה - צלב עשוי עץ לזכר מטפסי ההרים הניו זילנדים שנפלו במלחמת העולם השנייה.

שמו בשפה המאורית של ההר הוא Pukemoumou, או "גבעת השממה".

==קישורים חיצוניים==

* [https://teara.govt.nz/en/wellington-places/page-16 רכס טארארואה] באתר האנציקלופדיה הגאוגרפית של ניו זילנד
* [https://nzhistory.govt.nz/media/photo/mt-hector-war-memorial אנדרטת הר הקטור] באתר היסטוריית ניו זילנד
* [http://peakbagging.co.nz/wp/hector-mt/ הר הקטור] באתר peakbagging
* [https://web.archive.org/web/20171201042658/http://tracks.org.nz/track/show/901 הר הקטור] באתר tracks
* [https://www.mountain-forecast.com/peaks/Mount-Hector-2/forecasts/1529 תחזית מזג אוויר עדכנית עבור הר הקטור]
* [https://www.yr.no/place/New_Zealand/Wellington/Mount_Hector/ תחזית מזג אוויר עדכנית עבור הר הקטור]
** [https://www.yr.no/place/New_Zealand/Wellington/Mount_Hector/statistics.html סטטיסטיקות מזג אוויר עבור הר הקטור]

==הערות שוליים==

הקטור
כרישטיחיים

כרישטיחיים או זנבתניים (שם מדעי: Orectolobidae) היא משפחה של דגי סחוס מסדרת הזנבתנאים החיים בימים טרופיים רדודים. 

== מאפיינים ==
הכרישים חיים בנקודות המפגש של האוקיינוס ההודי והאוקיינוס השקט וכן במזרח האוקיינוס השקט. הם שוכנים במים רדודים בעיקר סביב שוניות אלמוגים וצורתם מוסווית ביותר. אורכם יכול להגיע לשלושה מטרים וגופם צהוב עד אפור ומנומר בכתמים חומים וסביב גופם שלוחות דמויות אצות. פיהם גדול ביותר ויכול לשאוב כל יצור קטן במהירות לקיבה.

הם אורבים לטרף בין השוניות והסלעים ומחכים לדגים קטנים יותר וליצורי ים נוספים הנבלעים במהירות.

==סוגים==
*סוג ומין יחיד כרישטיח ארך אף (Eucrossorhinus dasypogon)
*סוג כרישטיח (Orectolobus)
**מין Orectolobus floridus 
** Orectolobus halei 
** Orectolobus hutchinsi 
** Orectolobus japonicus 
** Orectolobus leptolineatus 
**כרישטיח מנומר (Orectolobus maculatus)
** Orectolobus ornatus 
** Orectolobus parvimaculatus 
** Orectolobus reticulatus 
** Orectolobus wardi 
*סוג ומין יחיד כרישטיח קובלר (Sutorectus tentaculatus)
*Eometlaouia - נכחד

==קישורים חיצוניים==

==הערות שוליים==

*
קטגוריה:בעלי חיים שתוארו ב-1896
קטגוריה:טקסונים שתוארו בידי תאודור גיל
מיכאילוב

מיכאילוב (ברוסית: Миха́йлов) היא עיר והבירה של מחוז המשנה מיכאילוב במחוז ריאזאן שברוסיה. היא ממוקמת על נהר פרוניה, יובל של נהר אוקה, 68 ק"מ דרומית לריאזאן, הבירה המחוזית.

== היסטוריה ==
העיר הוזכרה לראשונה בשנת 1546 יחד עם ערים מבוצרות אחרות בפריפריה של הדוכסות הגדולה של מוסקבה. היא הייתה מיושבת על ידי רובאים, יצרני תותחים ונגרים, שיצרו סלובודות בסביבות העיר. ב-1618, במהלך מלחמת רוסיה-פולין, עמדה מיכאילוב במצור של עשרה ימים על ידי הצבא הפולני. בשנת 1708, העיר הפכה לחלק מפלך מוסקבה של האימפריה הרוסית, ולאחר מכן חלק מפלך ריאזאן.

== מעמד מנהלי ועירוני ==
במסגרת חלוקות המשנה של רוסיה, משמשת מיכאילוב כבירת מחוז משנה מיכאילוב. בחלוקת המשנה, מיכאילוב, יחד עם שישה יישובים כפריים, מסווגת כעיר ברמת חשיבות של מחוז משנה.

==קישורים חיצוניים==

* 

==הערות שוליים==

===ביאורים===

קטגוריה:מחוז ריאזאן: ערים
קטגוריה:יישובים שהוקמו במאה ה-12
יחסי ארצות הברית – קיריבטי

יחסי ארצות הברית–קיריבטי הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה של קיריבטי.

== היסטוריה ==
לאחר הכרזת עצמאותה ב-1979, חתמה קיריבטי על הסכם ידידות עם ארצות הברית. מחלקת המדינה של ארצות הברית מאפיינת את יחסי ארצות הברית-קיריבטי כ"מצוינים ", נכון לשנת 2009. 
היחסים הדיפלומטיים נערכים על ידי שגריר "איי-קירבטי" לארצות הברית. 
לארצות הברית אין מבנים קונסולריים או דיפלומטיים במדינה. 
קציני שגרירות ארצות הברית בסובה, פיג'י, מוסמכים במקביל לקיריבטי ומבקרים מדי פעם 
חיל השלום האמריקאי, סוכנות פדרלית עצמאית של ארצות הברית, מחזיקה בתוכנית בקיריבטי מאז 1967.
עם זאת, חיל השלום הודיעה על כוונתה לנטוש את קיריבטי בנובמבר 2008 אחרי 35 שנים של עבודה בארץ. מייקל קופמן, מנהל חיל הים של קיריבטי, ציין כי שירות האוויר המבוטל והבלתי-שגרתי במדינה הוא הסיבה העיקרית לעזיבת חיל השלום את קיריבטי.

== ייצוג ==
שגרירת ארצות הברית בקיריבטי היא ג'ודית' בת' קפקין. השגרירות האמריקאית האחראית על קיריבטי ממוקמת בסובה, הרפובליקה של איי פיג'י.

== ראו גם ==
* יחסי החוץ של ארצות הברית
* יחסי אוסטרליה-ארצות הברית

== קישורים חיצוניים ==

* [https://history.state.gov/countries/kiribati ההיסטוריה של יחסי ארצות הברית–קיריבטי]

== הערות שוליים ==
הבחירות הכלליות בגרינלנד 1999

הבחירות הכלליות נערכו בגרינלנד ב-16 בפברואר 1999. סיומוט נותרה המפלגה הגדולה ביותר בפרלמנט, וזכתה ב-11 מתוך 31 המושבים.

==שיטת הבחירות==
31 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 9,899 || 35.16% || 11 || 1
|-
| סולידריות || 7,100 || 25.22% || 8 || 2
|-
| אינואיט אטקטיגיט || 6,217 || 22.08% || 7 || 1
|-
| התאחדות המועמדים || 3,453 || 12.26% || 4 || 3
|-
| עצמאיים || 1,486 || 5.28% || 1 || חדשה
|-
| הצבעות פסולות || 335 || - || - || -
|-
| סך הכול || 28,490 || 100,00% || 31 || 0
|-
| בעלי זכות בחירה/ אחוז המצביעים || 37,485 || 76.00% || - || -
|}

1999
קטגוריה:1999 בפוליטיקה
הבחירות הכלליות בגרינלנד 1995

בבחירות הכלליות שנערכו בגרינלנד ב-4 במרץ 1995, שמרו הסוציאל-דמוקרטים שפעלו במפלגת סיומוט על מעמדם כמפלגה הגדולה ביותר בפרלמנט, לאחר שהמפלגה זכתה ב-12 מתוך 31 המושבים.

==שיטת הבחירות==
31 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 9,803 || 38.44% || 12 || 1
|-
| סולידריות || 7,100 || 30.09% || 10 || 2
|-
| אינואיט אטקטיגיט || 5,180 || 20.31% || 6 || 1
|-
| מפלגת המרכז || 1,560 || 6.12% || 2 || 0
|-
| התאחדות המועמדים || 1,193 || 4.68% || 1 || 1
|-
| מפלגת הקוטב || 90 || 0.35% || 0 || 1
|-
| הצבעות פסולות || 634 || - || - || -
|-
| סך הכול || 26,134 || 100,00% || 31 || 4+
|-
| בעלי זכות בחירה/ אחוז המצביעים || 37,556 || 69.59% || - || -
|}

1995
קטגוריה:1995 בפוליטיקה
Venus (שיר של ליידי גאגא)

Venus (בעברית: נוגה) הוא סינגל שיווקי שהוקלט על ידי זמרת הפופ האמריקאית ליידי גאגא. השיר יצא לאור ב-27 באוקטובר 2013, כסינגל השיווקי הראשון מתוך אלבומה השלישי, Artpop. במקור, תוכנן השיר לצאת כסינגל השני מתוך האלבום כשקודמו היה "Applause", אך לאחר שקהל המעריצים ומבקריה של הזמרת העדיפו את "Do What U Want", כסינגל השני מתוך האלבום, יצא השיר הזה כסינגל השיווקי הראשון מתוכו.

עם יציאתו, קיבל השיר ביקורות מעורבות מצד מבקרי המוזיקה. הם כינו את השיר כ-"קליט", אבל הפנו כלפיו רגשות מעורבים בשל התוכן הלירי שלו, והעדיפו את, "Do What U Want". בתור סינגל שיווקי זכה השיר להצלחה רבה בעולם, ובשיאו נכנס אל המקום ה-32 במצעד הבילבורד הוט 100, ה-76 במצעד הסינגלים הבריטי, ה-19 במצעד קנדה הוט 100, וה-1 במצעד הספרדי.

== רקע וכתיבה ==
השיר נכתב על ידי ליידי גאגא, דיג'יי שאדו, איגו לקלר, דינו זייס, ניק מונסון וסאן ר, והופק על ידי גאגא, ניק מונסון ומדיאון. השיר הוא בסגנון הסינת'-פופ והדאנס-פופ, והוא מכיל דגימה משירם של זומבי זומבי "Rocket Number 9", שנכלל באלבום, Interstellar Low Ways.

בעטיפת השיר ניתן לראות את גאגא, כששיערה צבוע בבלונד, ועקרב הולך על פרצופה. עטיפת האודיו שהעלתה גאגא לערוץ היוטיוב שלה, הציגה אותה באופן קצת שונה, כשהיא צבועה בכל צבעי הקשת, והעקרב בפוזיציה אחרת מעטיפת השיר.

== וידאו קליפ ==
בשל ההחלטה להוציא את השיר כסינגל שיווקי ראשון מתוך האלבום, הוחלט שלא לצלם לו גם ווידאו קליפ נלווה. במקום זאת, העלתה גאגא אודיו לערוץ ה-Vevo שלה, המציג אותה בעטיפתו השנייה של השיר. האודיו זכה לפופולריות רבה, ונכון לנובמבר 2017, מונה הצפיות שלו עומד על כ-20 מיליון צפיות.

== מיקומי שיא ==
השיר זכה להצלחה רבה בעולם, והצליח לכבוש בשיאו את פסגת המצעד הספרדי, וההונגרי.

== נתוני מכירות ==
{| class="wikitable sortable"
!מקום
!תארים
!מכירות
|-
!דרום קוריאה (Gaon)
|
|21,016
|-
!ארצות הברית (RIAA)
|
|108,000
|-
! colspan="3" |סיכום
|-
!בכל העולם
|
|140,000
|}

== קישורים חיצוניים ==

* [https://www.youtube.com/watch?v=nP3ctBs3510 הקלטת השיר Venus] באתר יוטיוב

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי ניק מונסון
קטגוריה:שירים שהופקו על ידי ליידי גאגא
קטגוריה:שירים על דמויות נשיות בדיוניות
קטגוריה:שירים על כוכבי לכת
קטגוריה:שירים על מיניות
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בספרד
ויקיפדיה המראטהית

ממוזער
ויקיפדיה המראטהית (במראטהית: मराठी विकिपीडिया) היא הגרסה בשפה המראטהית של ויקיפדיה, אנציקלופדיה אינטרנטית חופשית. ויקיפדיה זו הושקה ב-1 במרץ 2003. הפרויקט הוא אחד מהוויקיפדיות המובילות מבין ויקיפדיות בשפות דרום אסיאתיות במספר מדדים שונים לבקרת איכות. נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים, ו- משתמשים רשומים שמתוכם פעילים.

== היסטוריה ==
ויקיפדיה בשפה המראטהית זמינה באתר המיזם של ויקיפדיה, wikipedia.org, החל מ-1 במאי 2003. הערכים הראשונים בוויקיפדיה המראטהית היו 'וסנט פנצ'אמי' (פסטיבל אביב הינדואיסטי) ו-'אודומבר' (פואמה הנכתבה על ידי המשורר ההודי בלקאבי), שניהם נכתבו ב-2 במאי 2003.

צמיחתה של ויקיפדיה בשפה המראטהית החלה לצבור תאוצה החל משנת 2006. ב-13 בינואר 2006 בוויקיפדיה המראטהית היו 1,500 ערכים.

העיתון היומי המראטהי 'Maharashtra Times' היה הראשון לסקר ולהמליץ על ויקיפדיה בשפה המראטהית ב-27 ביולי 2006.

== סטטיסטיקה ==
ב-27 בפברואר 2014 הגיעה ויקיפדיה המראטהית ל-40,000 ערכים. נכון ל-30 בנובמבר 2017, בוויקיפדיה המראטהית: 49,278 ערכים, 80,705 משתמשים רשומים שמתוכם 212 הם פעילים ומהם 9 מפעילי מערכת. ויקיפדיה זו מדורגת במקום ה-84 בגודלה מבין הויקיפדיות בשפות השונות.

ארץ המקור של כ-77.6% מהקוראים בוויקיפדיה המראטהית היא הודו, של 16.8% היא ארצות הברית, 3.1% גרמניה, 1.1% צרפת ו-1.4% מארצות אחרות.

== גופנים והכנסת תוכן ==
ממיר השפות האוניברסלי בוויקיפדיה המראטהית
כל גופן יוניקוד מראטהי מותר לשימוש בוויקיפדיה המראטהית. חלק מהעורכים משתמשים במקלדת הודית. מרבית העורכים משתמשים בשירות תעתיק פונטי של גוגל או בממיר השפות האוניברסלי הקיים בוויקיפדיה המראטהית.

== גלריה ==
<gallery>
Marathi Wikipedia Stall At Techfest IIT Bombay13.jpg|דוכן של ויקיפדיה המראטהית בכנס טכנולוגיה במומבאי
Marathi Wikipedia banner in India Wikiconference.jpg|כרזה של ויקיפדיה המראטהית בכנס ויקיפדיה בהודו
</gallery>

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2003
מראטהית
הר בול

הר בול(באנגלית: Mount Ball) הוא הר בהרי קו פרשת המים של אמריקה, בגבול בין הפארק הלאומי באנף לבין הפארק הלאומי קוטניי (על הגבול בין פרובינציית אלברטה ופרובינציית קולומביה הבריטית) שבקנדה. ההר הוא חלק מרכס בול, שבהרי הרוקי הקנדיים. גובהו של ההר 3,294 מטרים, והוא ההר ה-66 בגובהו באלברטה.
==היסטוריה==
===מקור השם===
שמו של ההר ניתן לו על ידי ג'יימס הקטור בשנת 1858 והוא נקרא על שם ג'ון בול, שכיהן כסגן שר המושבות הבריטי בין השנים 1855–1857, והיה הפוליטיקאי וחוקר הטבע שהשיג את המימון למשלחת פאליסר (על שמו נקראים גם רכס בול ומעבר בול).

השם אומץ רשמית ב-9 בספטמבר 1924, בהתבסס על מפת צפון אמריקה שפרסם ג'ון פאליסר בשנת 1863. 

===הטיפוס על ההר===
הראשון שטיפס על ההר היה ג'י. די פאטרסון (J.D. Patterson), בהדרכתם של כריסטיאן והאנס קאופמן (Christian & Hans Kaufmann), בשנת 1904.

== קישורים חיצוניים ==
* [https://apps.gov.bc.ca/pub/bcgnws/names/11052.html אתר השמות הרשמי של ממשלת קולומביה הבריטית]
* [https://web.archive.org/web/20160303210814/http://peakfinder.com/peakfinder.asp?PeakName=Mount+Ball הר בול] באתר peakfinder
* [https://web.archive.org/web/20171201040344/https://www.peakware.com/peaks.php?pk=2123 הר בול] באתר peakware
* [https://bivouac.com//MtnPg.asp?MtnId=1540 מידע על הר בול]
* [https://web.archive.org/web/20171027152419/http://www.explor8ion.com/vern/scrambles/ball/ball.html מפות ותמונות של הר בול]
* [https://www.mountain-forecast.com/peaks/Mount-Ball/forecasts/3311 תחזית מזג אוויר עדכנית עבור הר בול]

==הערות שוליים==

קטגוריה:הרי הרוקי הקנדיים
קטגוריה:אלברטה: הרים
קטגוריה:קולומביה הבריטית: הרים
מעבר סימפסון

מעבר סימפסון (באנגלית: Simpson Pass), הוא מעבר הרים  בגובה 2,107 מטרים, ברכס בול, על הגבול בין פרובינציית אלברטה ופרובינציית קולומביה הבריטית בקנדה.

מעבר סימפסון, כמו גם נהר סימפסון, נקראים על שם סר , שהיה הראשון שחקר את האזור בשנת 1841.

==גאוגרפיה==
בצד קולומביה הבריטית של המעבר, בשטח הפארק הפרובינציאלי הר אסיניבוין, זורם נהר צפון סימפסון המתנקז לנהר סימפסון אשר בתורו זורם לנהר קוטניי הזורם לנהר קולומביה.
בצד אלברטה של המעבר (בשטח הפארק הלאומי באנף) זורם נהר הילי הנשפך אל נהר בואו, הנשפך בתורו על נהר ססקצ'ואן, אשר זורם אל מערכת אגם ויניפג, ולבסוף למפרץ הדסון. בשטח מעבר ההרים נמצא אגם קטן בשם קערת הפונץ' של הוועדה (Committee's Punch Bowl), המתנקז לשני עברי המעבר.

==קישורים חיצוניים==
* [https://apps.gov.bc.ca/pub/bcgnws/names/20508.html המעבר באתר ממשלת קולומביה הבריטית]
* [https://mapcarta.com/24641980 תצלום לוויין של מעבר סימפסון]
* [https://lensoftimenorthwest.com/galleries/alberta/south-saskatchewan/banff-bow-valley/simpsons-pass-banff-national-park/ תצלומים היסטוריים של מעבר סימפסון]
* [https://vimeo.com/91091576 וידאו של סקי דרך מעבר סימפסון]

==הערות שוליים==

קטגוריה:הפארק הלאומי באנף
קטגוריה:אלברטה: מעברי הרים
קטגוריה:קולומביה הבריטית: מעברי הרים
שירות קריאת הסעה

נסיעה באובר ב[[בוגוטה. הנהג פועל על פי הוראות המוצגות על גבי צג מכשיר הטלפון הנייד.]]
שירות הסעה לפי קריאה (באנגלית: Ride hailing service) הוא שירות בו נעשה שימוש בפלטפורמות דיגיטליות על מנת לחבר בין נוסע לנהג מקומי המבצע הסעות באמצעות רכב. 

במקומות רבים בעולם, שירותים אלה אינם כפופים לרגולציה החלה על מוניות המורשות לאסוף נוסעים ברחוב, ובכך מספקים אלטרנטיבה למוניות אלה. במקומות אלה, לשירותי ההסעה לפי הקריאה השפעה גדולה, ושנויה במחלוקת, על דפוסי השימוש במוניות בפרט, ועל התחבורה ושוק העבודה בכלל. במקומות אלה, שירותי ההסעה לפי קריאה הם דוגמה מובהקת ומוקדמת של כלכלת הפלטפורמה ("כלכלת החלטורה").

במקומות אחרים, ובכלל זה בישראל, השירותים האלה נחשבים מבחינה חוקית לשירותי מוניות לכל דבר וחלה עליהם אותה רגולציה כמו על מוניות. במקרה זה, השירותים מספקים נוחות לעומת שירותים קיימים של קריאה למונית ברחוב או באמצעות הטלפון, אבל ההשפעות שלהם משמעותיות פחות. 

== השלכות השימוש בשירותי הסעה לפי קריאה ==
לשימוש בפלטפורמה דיגיטלית לתיאום הנסיעה מספקת נוחות ומידה של ביטחון הן לנוסע והן לנהג. לשניהם יש מידע על הזהות זה של זה, גישה לדירוג שלהם שנקבע על ידי נוסעים/נהגים אחרים, ויכולת לסרב לנסיעות אם אינם מרוצים מזהות הנהג או דירוגו. הנוסע יכול בדרך כלל לעקוב אחרי הנהג מרגע תיאום הנסיעה ועד למפגש ביניהם. במקרים רבים שיטת התשלום והוצאת הקבלה נוחות יותר. 

ההשלכות המשמעותיות של השירותים האלה היא כאשר הם אינם נחשבים למוניות ואינם כפופים לאותה רגולציה, ומאפשרים לכל נהג להצטרף לשירות ולספק נסיעות בכל רכב. במקומות אלה, השירותים פתחו שוק תעסוקה חדש לנהגים שאינם מורשים לנהוג במונית רגילה. רבים מהנהגים רואים בשירות עבודה המספקת "משרה גמישה עם מידה רבה יותר של עצמאות". תוספת הנהגים והמכוניות משמעותה שירות טוב יותר, במקרים רבים זול יותר לנוסעים, ביחס למוניות המסורתיות. 

יחד עם זאת, ובדומה לענפים אחרים כלכלת הפלטפורמה, רבים רואים יחסי ניצול בין ענקיות הטכנולוגיה שמופעילות את הפלטפורמות לבין הנהגים. הנהגים אינם נהנים מיחסי עובד-מעביד עם החברה; הם אחראים לכל ההוצאות על הרכב, אבל אין להם שליטה על תמחור הנסיעות שנעשה על ידי הפלטפורה, ועל כמות הנסיעות שהם מקבלים; נהגים יכולים להיות מוסרים מהפלטפורמה באופן חד-צדדי; וכו'. 

מבחינה ציבורית, מחקרים רבים מראים שהזמינות, הנוחות והתמחור הנוח של שירותים כמו "אובר" ו"ליפט" משכו נוסעים מאוטובוסים, רכבות תחתיות והליכה, והביאו להגדלת הכמות הכללית של הנהיגה ושל העומס בכבישים בארצות הברית.

== התנגדות מצד חברות מוניות ==
סימון ירוק - ערים בהן נכון ל-2015 אובר פעלה ללא הגבלות, סימון צהוב - מדינות וערים בהן נכון ל-2015 חלו הליכים משפטיים שמטרתם להטיל איסור על החברה לפעול בתחומן, סימון אדום - מדינות וערים בהן נכון ל-2015 היה קיים איסור מוחלט על אובר לפעול בתחומן.
חברות מוניות רבות ברחבי העולם הביעו את התנגדותם לכניסת השירות לערים והאזורים אשר בהם הייתה להם בלעדיות עד היום בטענה כי חברות שירות קריאת הסעה פועלות באופן בלתי חוקי. בעקבות כך, במדינות וערים מסוימות ברחבי העולם התקבלו כללים ותקנות שונים המסדירים ספציפית את הפעילות של חברות שירות קריאת כלי רכב, ובתחומי שיפוט מסוימים בעולם אף הוחלט שהפעילות של חברות שירות קריאת הסעה בלתי חוקית לחלוטין.

==שירותי קריאת הסעה==
קיימים שירותים רבים של שירותי קריאת הסעה, בהם בין היתר אובר, ליפט, דידי, Via, אולה, Gett ויאנדקס. טקסי.

==קישורים חיצוניים==

==הערות שוליים==

קטגוריה:אפליקציות בתחום התחבורה
קטגוריה:חברות תחבורה
קטגוריה:תחבורה בת קיימא
מעבר סינקלר

מבט דרומה-מזרחה מנקודת התצפית שליד מעבר סינקלר
מעבר סינקלר (באנגלית: Sinclair Pass) הוא מעבר הרים גבוה בשטח הפארק הלאומי קוטניי.
גובהו של מעבר ההרים 1,486 מטרים.
המעבר נמצא בין נהר קולומביה לנהר קוטניי צפונית מזרחית למעיינות החמים רדיום בפרובינציית קולומביה הבריטית שבקנדה.

== היסטוריה ==
המעבר נקרא על שם ג'יימס סינקלר, סוחר פרווה מהתיישבות נהר רד (באזור ויניפג של ימינו), אשר גילה את המעבר בשנת 1841 עת שהוביל משלחת של 121 אנשים מ-23 משפחות מטיסים. המשלחת נשכרה על ידי החברה החקלאית מפרץ פיוג'יט, במטרה להתיישב ליד מצודת ניסקוואלי שבמדינת וושינגטון של ימינו. וזאת במטרה להשתלט על הגדה הצפונית של נהר קולומביה במטרה להפכו לשטח של הממלכה המאוחדת במסגרת סכסוך הגבולות של אורגון.

==קישורים חיצוניים==
* [https://apps.gov.bc.ca/pub/bcgnws/names/20523.html אתר השמות הרשמי של ממשלת קולומביה הבריטית]
* [https://web.archive.org/web/20171108171841/http://www.crossriver.ca/historyktunaxakootenaycrossriver.asp ההיסטוריה של אזור קוטניי]

==הערות שוליים==

קטגוריה:הרי הרוקי הקנדיים
קטגוריה:קולומביה הבריטית: מעברי הרים
הבחירות הכלליות בגרינלנד 1991

הבחירות הכלליות נערכו בגרינלנד ב-5 במרץ 1991. סיומוט הפכה להיות המפלגה הגדולה ביותר בפרלמנט, וזכתה ב-11 מתוך 27 המושבים.

==שיטת הבחירות==
27 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 9,336 || 37.30% || 11 || 0
|-
| סולידריות || 7,536 || 30.11% || 8 || 3
|-
| אינואיט אטקטיגיט || 4,848 || 19.37% || 5 || 2
|-
| מפלגת המרכז || 2,374 || 9.49% || 2 || חדשה
|-
| מפלגת הקוטב || 706 || 2.82% || 1 || 0
|-
| עצמאיים (שאינם חברי מפלגה) || 228 || 0.91% || 0 || 0
|-
| הצבעות פסולות || 887 || - || - || -
|-
| סך הכול || 25,915 || 100,00% || 27 || 1+
|-
| בעלי זכות בחירה/ אחוז המצביעים || 38,396 || 67.49% || - || -
|}

1991
קטגוריה:1991 בפוליטיקה
Government Hooker

Government Hooker (בעברית: יצאנית הממשל) הוא שיר שהוקלט על ידי זמרת הפופ האמריקאית ליידי גאגא, מתוך אלבום האולפן השלישי שלה, Born This Way. השיר פורסם ב-23 במאי 2011, ביחד עם האלבום. הוא עוסק ביחסים שהתקיימו-לכאורה בין השחקנית מרילין מונרו לנשיא ארצות הברית ג'ון פ. קנדי.

אף כי מעולם לא יצא כסינגל, השיר הצליח להגיע אל המקום ה-15 במצעד שבקוריאה הדרומית, וה-16 במצעד שירי הדאנס/אלקטרוני שבארצות הברית.

== רקע וכתיבה ==
את השיר כתבו ליידי גאגא, פרננדו גאריבאי ופול בלייר, והוא הופק על ידי גאגא, דיג'יי שאדו, די ג'יי סנייק וגאריבאי גם כן. השיר הוא בסגנון הסינת'פופ, בדומה לרוב השירים מתוך האלבום. כמו כן, צבר השיר למעלה מ-15 מיליון השמעות בספוטיפיי.<ref></ref>

== הופעות ==
גאגא ביצעה את השיר בחגיגות העשור של קרן קלינטון בהוליווד בול בלוס אנג'לס, קליפורניה. עם השיר הופיעה גאגא גם בטקס פרסי הווידאו-קליפים של MTV, ב-18 באוגוסט 2011. השיר נכלל ברשימת השירים של סיבוב ההופעות השלישי של גאגא, "The Born This Way Ball". השיר בוצע כשיר השני ברשימת הסטטיסטים, אחרי "(Highway Unicorn (Road to Love", אשר פתח את המופע. סצנה בולטת מתוך סיבוב ההופעות הייתה כאשר, באחד מן המופעים שלפה גאגא אקדח, ירתה ברגל של אחד מן הרקדנים, והחלה לשיר את השיר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על מיניות
קטגוריה:שירים על מרילין מונרו
Speechless (שיר של ליידי גאגא)

Speechless (בעברית: ללא מילים) הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם צאתו של המיני-אלבום. השיר נכתב על ידי גאגא, במטרה לשכנע את אביה ג'וזף ג'רמנוטה, לעבור ניתוח לב פתוח, כדי לתקן את שסתום אבי העורקים שלו, ותזכורת למעריציה הצעירים יותר להעריך את הוריהם. על פי גאגא, השיר מתאר פחד מהמוות.

השיר הצליח להגיע בשיאו אל המקום ה-94 במצעד הבילבורד הוט 100, ה-67 במצעד קנדה הוט 100, וה-88 במצעד הסינגלים הבריטי.

== רקע וכתיבה ==
את השיר כתבה גאגא לבדה, והוא הופק על ידה ועל ידי רון פייר. על השיר אמרה גאגא כי:

== הופעות ==
גאגא הופיעה עם השיר בטקס פרסי גראמי ה-52, טקס פרסי המוזיקה האמריקאית ה-37 וטקס פרסי רויאל וראייטי באותה השנה. בנוסף, הופיעה גאגא עם השיר גם בסיבוב ההופעות השני שלה, "The Monster Ball Tour", ובשאר סיבובי ההופעות שלה.

בנוסף לכך, הופיעה גאגא עם השיר בטקס "VEVO Launch Event", שנערך בשנת 2009. בהופעה נראתה גאגא כשתסרוקתה בצורת פפיון, העשוי משיערה. ההופעה מתחילה כאשר אורות בצבע סגול מאירים את הבמה, תוך שניתן לרואת את גאגא מנגנת בפסנתר. ההופעה הפכה במהרה לוויראלית, ונכון לנובמבר 2019, מונה הצפיות שלה עומד על כ-32 מיליון צפיות.

== מיקומי שיא ==
השיר זכה להצלחה נאה, ואף ללא היותו כסינגל הצליח להגיע אל המקום ה-94 במצעד הבילבורד הוט 100. 

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:בלדות משנות ה-2000
ברכה שאינה צריכה

ברכה שאינה צריכה הוא כינוי לאיסור לפעול במכוון ליצור מצב בו יש לברך ברכה שהיה ניתן שלא לברכה.
דוגמה לכך היא אדם שבירך על מאכל מסוים והתכוון בפירוש שלא לפטור מאכל אחר שברכתו שווה, ומחמת כן נתחייב לברך שנית. דוגמה נוספת היא אדם שבכוונה בירך ברכה אחרונה כדי שיזדקק לברך שוב ברכות על המזון שאוכל.
בחז"ל, שימש הביטוי במשמעות "ברכה לבטלה", אולם בימינו מוענקת משמעות שונה לכל אחד מן הביטויים.

== טעם האיסור ==
ההסבר הניתן להלכה הוא שהברכה יקרה ומקודשת ביהדות, כאשר נאמרת לצורך מטרתה להוסיף ברכה בעולם, אך כשהיא נאמרת שלא לצורך, היא נעשית דבר קל שאין מכירים בערכו ופוגעת במעמד הברכות כולן.

איסור זה נלמד כחלק מאיסור ברכה לבטלה אך מוגדר כקל יותר, ועל כן במקרים מסוימים ניתן יהיה להקל בדין זה למשל כשרוצה אדם לברך ברכות כדי להשלים למאה ברכות (בתנאים מסוימים), וכן במקרה שישנו ספק בהלכה, האם ישנו חיוב ברכה, יכול לגרום להתחייב בברכה להינצל מהספק.

== מקור הדין ==
מקור דין זה הוא מדברי התלמוד שאמרו שבזמן שכהן גדול היה קורא לפני העם ביום כיפור הוא היה קורא בחומש ויקרא בפרשת 'אחרי מות', ו"אך בעשור" שבפרשת אמור. את מה שהיה קורא "ובעשור לחודש השביעי" מחומש הפקודים - חומש במדבר, הוא היה קורא בעל פה. בטעם הדבר שאינו מביא ספר תורה אחר וקורא, תירצו שם: . 

==קישורים חיצוניים==
* 
* 

== הערות שוליים ==

קטגוריה:ברכות
קטגוריה:כללי ברכות
כריש ראש-שור מצויץ

כריש ראש-שור מצויץ (שם מדעי: Heterodontus galeatus) הוא מין של דג סחוס מסדרת ההטרודונטאים החי במימי מזרח אוסטרליה.

אורכו של הכריש 1.2–1.5 מ' והוא בעל צבע כתום-חום עם גבות מוגבהות מעל העיניים שצבעם כהה והן עוזרות להבדיל איתו ממיני כרישים אחרים. הוא בעל ראש גדול וסנפירים דמויי-גפיים העוזרים לו להלך על קרקעית הים. יש לו 2 סנפירים גביים ו-3 זוגות סנפירי-גפיים והזנב צר וקטן. פיו של הכריש מורכב משיניים בולטות העוזרות לו לגרד החוצה יצורים קטנים מהסלעים וה בולטות החוצה מפיו. במראו דומה כרי זה לכריש מפרץ ג'קסון החי באותו אזור. למעשה כריש הוא אחד מטורפי הביצים העיקריים של כריש מפרץ ג'קסון.

הכריש חי סביב שוניות אלמוגים, כרי אצות ועשבי ים סביב חופי אוסטרליה ונצפה עד לצפון טסמניה. הכריש פעיל בלילות אז הוא צד חסרי חוליות, לרבות קיפודי ים שונים ודגים קטנים. הוא מרסק את הטרף עם מלתעותיו הכבדות המוזרות.

==קישורים חיצוניים==

== הערות שוליים ==

כריש ראש-שור מצויץ אוכל ביצים של [[כריש מפרץ ג'קסון.]]

קטגוריה:בעלי חיים שתוארו ב-1870
קטגוריה:טקסונים שתוארו בידי אלברט גינטר
קטגוריה:הטרודונטאים
קטגוריה:אוסטרליה: דגי ים
לאוניד חצ'יאן

לאוניד גנריקוביץ' חצ'יאן (ארמנית: Լեոնիդ Գենրիխովիչ Խաչիյան; רוסית: Леонид Генрихович Хачиян; אנגלית: Leonid Genrikhovich Khachiyan); 3 במאי 1952 - 29 באפריל 2005) היה מתמטיקאי סובייטי ממוצא ארמני.

חצ'יאן מוכר כמי שפיתח את אלגוריתם האליפסואיד לפתרון בעיות תכנון ליניארי, אשר היה לאלגוריתם הראשון שעושה זאת בזמן ריצה פולינומי. אף על פי שהאלגוריתם איננו מיושם בפועל כיוון שדרגתו הפולינומית גבוהה, הוא נחשב לפריצת דרך משמעותית בתחום התאוריה.

==ביוגרפיה==
חצ'יאן נולד בסנקט פטרבורג ועבר עם משפחתו למוסקבה בגיל 9. הוא סיים דוקטורט במתמטיקה חישובית ב-1978.
בשנת 1979 פיתח את אלגוריתם האליפסואיד, ובשנת 1982 זכה בפרס פולקרסון על מאמרים בתחום המתמטיקה הבדידה.
ב-1989 עבר להתגורר בארצות הברית. החל מ-1990 שימש חצ'יאן כפרופסור באוניברסיטת ראטגרס שבניו ג'רזי.

ב-2000 התאזרח כאמריקאי.

ב-1985 נישא לאולגה פיסצ'יקובה ריינברגולהם שתי בנות.

==קישורים חיצוניים==

* [http://dblp.uni-trier.de/pers/hd/k/Khachiyan:Leonid.html לאוניד חצ'יאן] באתר dblp

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים סובייטים
קטגוריה:מדעני מחשב
קטגוריה:סגל אוניברסיטת ראטגרס
קטגוריה:זוכי פרס פולקרסון
קטגוריה:סובייטים שנולדו ב-1952
קטגוריה:נפטרים ב-2005
חני וינרוט

חני (חנה) וינרוט (כ"ב בשבט ה'תשמ"ג, 5 בפברואר 1983 – י"א בכסלו ה'תשע"ח, 29 בנובמבר 2017) הייתה סופרת, ומרצה חרדית ישראלית, פורסמה בעיקר בשל חומרים שכתבה ברשתות חברתיות במהלך התמודדותה עם מחלת הסרטן.

== ביוגרפיה ==

נולדה כחני פיגנבלט, גדלה בבני ברק ולמדה בבית יעקב. אחרי נישואיה השלימה תואר ראשון בפסיכולוגיה ולמדה לתואר שני. עבדה ב"מרכז חוסן" בתל אביב ככותבת תוכניות פסיכו-חינוכיות לילדים ונוער בסיכון. בגיל 25 כשהיא אם לשלושה ילדים, גילתה בעצמה משיטוט באינטרנט כי היא חולה בסרטן השד. היא עברה סדרת טיפולים והחלימה, אך לאחר שנתיים התגלו בגופה גרורות. רופאיה הודיעו לה כי נותרו לה בין שישה חודשים לשנתיים לחיות. מתוך רצון להשאיר לילדיה מורשת ממנה ולהכינם לחיים, החלה בכתיבת בלוג אישי שיועד בתחילה לבני משפחתה, אל החמרים התוודעו גם אחרים ובהשפעת הקריאה ברשת הם צברו תאוצה ופרסום.

הייתה פופולרית ברשתות החברתיות, היו לה מעל 10,000 עוקבים בפייסבוק ואלפים נוספים בעמוד האינסטגרם שלה. מסרה מאות הרצאות לקהלים מגוונים, בהם סיפרה על ההתמודדות עם המחלה ועל היכולת להספיק הרבה בזמן מועט. ליוותה והייתה חברה במספר קבוצות תמיכה של נשים חולות סרטן. כתבה גם במגזין "קטיפה" של העיתון יתד נאמן.

ב-2017 הופיעה עם הזמרת ציפי קולטניוק בכינוסי נשים, ובהם סיפרה את סיפורה האישי, בשילוב שירים שכתבה לקולטניוק.

נפטרה בי"א בכסלו ה'תשע"ח (29 בנובמבר 2017), בגיל 34.

הייתה נשואה לרו"ח ועו"ד דובי וינרוט, בנו של עו"ד יעקב וינרוט, אם לשתי בנות ובן.

על שמה נקרא כולל אברכים "אמונת חנה" בחיפה.

==ספרים ופרסומים==
*בארץ החיים - בעריכתו של חיים ולדר, אוקטובר 2018
*חמש דקות ביום
*עולם הפוך ראיתי
*שבת שלום חני - רעיונות על פרשת השבוע שכתבה בכל שבוע במשך 3 שנים, לקבוצת נשים חולות סרטן, יצא לאור לאחר מותה

מצילומים שצילמו היא וילדיה בטלפון הפרטי שלה והועלו לעמוד האינסטגרם שלה נוצרה תערוכה בשם "למות רואה" שהוצגה בתיאטרון היהלום ברמת גן.

==קישורים חיצוניים==

* 
* 
* 
* 
* 
* 

=== וידאו ===
* 
* 
* 
* 
* 

==הערות שוליים==

קטגוריה:סגל יתד נאמן
קטגוריה:אישים שהתפרסמו בעקבות חוליים בסרטן
קטגוריה:בלוגריות ישראליות
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:ישראליות שנפטרו מסרטן השד
חני וינרוט
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:ישראליות שנפטרו ב-2017
קטגוריה:ישראלים שנפטרו ב-2017
סטאר 200

סטאר 200 (בפולנית: Star 200) היא משאית, בעלת הנעה 4x2, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1976–1994.

דגמי "סטאר 200" היו בשירות הצבא הפולני, בשירות המשטרה, ובשירות מכבי אש, כבאיות.

== תמונות ==
<gallery mode="packed" heights="100">
קובץ:Star 200 buda (1).JPG | סטאר 200
קובץ:Star 200 buda (2).JPG | סטאר 200
קובץ:Star 200, Warszawa.jpg| סטאר 200 (צולם בורשה)
קובץ:Star 200-based cherry picker on Zygmunta Krasińskiego avenue in Kraków.jpg | סטאר 200
קובץ:Blue Star 200 in Kraków (1).jpg | סטאר 200
קובץ:Jerzy Popieluszko Funeral - 78.jpg | סטאר 200 (בשרות המשטרה)
קובץ:Star 200 military truck on Józefa Dietla street in Kraków (2).jpg | סטאר 200 (בשרות הצבא)
קובץ:Star 200 military truck on Józefa Dietla street in Kraków (1).jpg | סטאר 200
קובץ:Ex-military Star 200 on Kurniki street in Kraków.jpg | סטאר 200
קובץ:Leki do Osetii 02.jpg | סטאר 200 (בשרות הצבא)
קובץ:Star200 MSPO DSC03067.JPG | סטאר 200 - כבאית בשרות מכבי אש
קובץ:Star200 MSPO DSC03064.JPG | סטאר 200 - כבאית בשרות מכבי אש
קובץ:OSP Klonowa.JPG | סטאר 200 - כבאית בשרות מכבי אש
קובץ:OSP CZASZYN - GBA.JPG |סטאר 200 - כבאית בשרות מכבי אש
קובץ:OSP CZASZYN008.JPG |סטאר 200 - כבאית בשרות מכבי אש
קובץ:OSP Psary 8.JPG |סטאר 200 - כבאית בשרות מכבי אש
</gallery>

==ראו גם==
* סטאר 20
* סטאר 244
* סטאר 742
* סטאר 944
* סטאר N52
* סטאר 1142
* סטאר S2000
* סטאר 1466
* סטאר 266M
* סטאר 8.125

==קישורים חיצוניים==

* [https://www.youtube.com/watch?v=72s3liY6vuY סטאר 200] (3:49 דקות), יו-טיוב
* [https://www.youtube.com/watch?v=23hMf06jHE0 סטאר 200] (1:46), יו-טיוב
* [https://allegro.pl/kategoria/samochody-ciezarowe-pow-3-5-t-589?string=star%20200&order=m&bmatch=ss-base-relevance-floki-5-nga-hcp-aut-1-1-1003 סטאר 200 - תמונות] (allegro.pl/kategoria/samochody)

==הערות שוליים==

קטגוריה:משאיות
קטגוריה:כלי רכב שהושקו ב-1976
קטגוריה:כלי רכב המיוצרים בפולין
קטגוריה:כלי רכב צבאיים
קטגוריה:כבאיות
200
רומן לוב

רומן לוב (, נולד ב-2 ביולי 1990) הוא זמר גרמני. בינואר ובפברואר 2012 השתתף לוב בתוכנית הריאליטי הגרמנית שהקנתה לו השתתפות באירוויזיון 2012 עם השיר Standing Still.

== קריירה ==
=== התחלה מוקדמת (2007-2012) ===
בשנת 2007 לוב השתתף בפורמט הגרמני לאמריקן איידול - Deutschland sucht den Superstar. לוב נאלץ להפסיק את השתתפותו בתוכנית למרות שהיה פייבוריט לזכייה, עקב זיהום במיתרי הקול. לוב פרש מהתוכנית בשלב עשרים הגדולים.

בשנת 2008, רומן לקח חלק בתחרות קדם האירוויזיון הגרמני, במטרה לייצג את גרמניה באירוויזיון 2008 בבלגרד כחלק מלהקת הנוער P12G. שירם "When The Boys Come" לא נבחר לעלות לגמר התחרות ואלו הודחו בחצי הגמר.

=== אירוויזיון וגלי המשך (2012 - ) ===
ב-16 בפברואר 2012 זכה לוב בקדם האירוויזיון הגרמני "Unser Star für Baku" וייצג את גרמניה באירוויזיון 2012. הוא קיבל 110 נקודות והתמקם במקום השמיני. ההופעה באירוויזיון הפכה אותו לאמן מוכר בגרמניה.

==קישורים חיצוניים==

* 

== הערות שוליים ==

קטגוריה:זמרים גרמנים
קטגוריה:נציגי גרמניה באירוויזיון
קטגוריה:גרמנים שנולדו ב-1990
מסר ניווט של גלונאס

מערכת גלונאס (GLONASS) מכילה שני סוגים של מסרי ניווט בקצב שידור של 50 ביט לשנייה (bps) באותות C/A ו-P, כאשר כל סוג מספק מידע הנדרש למשתמש כדי להפיק לחשב את מיקומו, כולל משתנים המאפשרים לחשב את קואורדינטות לווייני גלונאס, נתוני שעונים שלהם.

== מסר C/A ==
מסר הניווט בדיוק רגיל, C/A, משודר באופן רציף ומחזורי עם זמן מחזור של 2.5 דקות. כל מסגרת-על (super-frame) מכילה 5 מסגרות (frame) של 30 שניות, וכל מסגרת מכילה 15 מחרוזות של 2 שניות (100 ביט כל אחת).

המסר מכיל מידע עדכני על הלוויין המשדר ומידע לא עדכני על שאר הלוויינים. המידע העדכני כולל נתוני אפמריס, סחיפה של השעון הלווייני, סטטוס תקינות הלוויין ומידע על ההפרש בין התדר המשודר לתדר הנומינלי. המידע הלא עדכני משודר בביטים 5-15 של כל מסגרת (אלמנך של 24 לוויינים), כאשר מסגרות 1-4 מכילות נתוני 20 לוויינים (5 לכל מסגרת), והחמישית נתוני 4 לוויינים נוספים. שתי המחרוזות האחרונות של המסגרת החמישית מכילות ביטים שמורים (כל אלמנך תופס 2 מחרוזות).

נתוני האפמריס מחושבים 24 שעות קדימה במרכז השליטה הקרקעי, והלוויינים משדרים סט חדש של אפמריס כל 30 דקות. נתונים אלו שונים מהאפמריס של מערכת GPS. במקום נתוני מסלול קפלריים, הם משודרים במערכת ECEF קרטזית של מיקום ומהירות ושינויי תאוצה ירחיים ושמשיים. מסמך GLONASS-ICD מגדיר משוואות אינטגרציה על בסיס מתודת רונגה-קוטה מסדר רביעי, הכוללת מקדמי הרמוניה גאופוטנציאליים אזוריים. לעומת זאת האלמנך דומה לזה של ה GPS, נתון כמשתנים קפלריים ומעודכן בערך פעם ביום.

=== L1OC ===
{| class="wikitable"
|+ מחרוזת מלאה של מסר ניווט L1OC 
|-
!colspan="2"| שדה !! גודל, bits !! תיאור
|-
|קוד זמן || СМВ || 12|| רצף קבוע 0101 1111 0001 (5F1h)
|-
|סוג מחרוזת || Тип || 6 || סוג מחרוזת הניווט
|-
|מזהה לוויין || j || 6 || 1 עד 63; 0 שמור עד לכיבוי אות FDMA
|-
|מצב לוויין (State) || Г<sup>j</sup>|| 1 || הלוויין: <br>0 — בריא, <br>1 — תקול
|-
|אמינות דאטה|| l<sup>j</sup>|| 1 || הודעות הניווט הן: <br> 0 — אמינות, <br>1 — לא אמינות
|-
|קריאה חוזרת לקרקע || П1 ||4 ||colspan=2| (שמור לשימושי מערכת)
|-
|מוד אוריינטציה|| П2 || 1 || מוד אוריינטציית הלוויין הוא: <br>0 — חישת שמש, <br>1 — מבצע הנעת פרדיקציה או מצב מעבר
|-
|UTC תיקון|| КР ||2 || ביום האחרון של הרבעון הנכחי, ב-00:00 (24:00), UTC, דקה מעוברת: <br> 0 — לא צפוי, <br>1 — צפוי עם ערך חיובי, <br>2 — לא ידוע, <br>3 — צפוי עם ערך שלילי
|-
|ביצוע תיקון || А ||1 || לאחר סוף המחרוזת הנכחית, תיקון ה UTC הוא: <br> 0 — לא צפוי d, <br>1 — צפוי
|-
|זמן לוויין || ОМВ || 16 || Onboard time of the day in 2 s intervals (0 to 43199)
|-
|מידע|| || 184 || תוכן משתנה לפי סוג המחרוזת
|-
|CRC ||ЦК ||16 || Cyclic redundancy code
|-
|colspan="2"| סך הכל ||250 ||
|}

== מסר P ==

== ראו גם ==
* אותות GPS

קטגוריה:גלונאס
קטגוריה:ניווט לווייני
קטגוריה:תוכנית החלל הרוסית
שיטת רונגה-קוטה

באנליזה נומרית, רוּנְגֶה-קוּטַה היא משפחת שיטות איטרטיביות, ישירות ועקיפות (Implicit and explicit), הכוללות את השיטה הפשוטה והידועה, שיטת אוילר, המבוססת על דיסקרטיזציה טמפורלית להערכת פתרונות מקורבים של משוואות דיפרנציאליות רגילות. שיטות אלו פותחו בסביבות שנת 1900 על ידי המתמטיקאים הגרמנים קרל דייוויד רונגה ומרטין וילהלם קוטה. לשיטות שימושים רבים בפיזיקה, בכימיה ובביולוגיה.

השיטות משמשת לפתרון של משוואה דיפרנציאלית רגילה ויחידה מסדר ראשון או שני (דוגמת החוק השני של ניוטון), או לפתרון סט של שתי משוואות דיפרנציאליות מצומדות מסדר ראשון (דוגמת משוואות המילטון). במקרים מסוימים ניתן אף להשתמש בשיטות הללו על מנת לפתור משוואות דיפרנציאליות חלקיות, כגון משוואת שרדינגר (אותה נהוג לפתור, מטעמי דיוק, באמצעות שיטת רונגה-קוטה-ורנר מסדר שישי, RKV6).

== תיאור ==
שיטות רונגה-קוטה ממוספרות על פי הסדר הגבוה ביותר של פונקציונלי העזר המשמשים במסגרתן. כך למשל, שיטת רונגה-קוטה מסדר שני עושה שימוש בשני פונקציונלים על מנת לקבל כלל נסיגה המגדיר את וקטור הפתרונות. בנוסף, מתוך מספור השיטה ניתן לקבל מידע על הסדר של שגיאת הקיטוע המקומית.

השיטה המוכרת ביותר במשפחה זו, היא שיטת רונגה-קוטה מסדר רביעי, המוכרת גם בתור "שיטת רונגה-קוטה הקלאסית" או בתור הקיצור RK4. להלן המרשם לפתרון משוואה דיפרנציאלית רגילה מסדר ראשון.

תהי בעיית תנאי שפה (מד"ר מסדר ראשון) מהצורה הבאה:

<math>\frac{dy}{dt}=f(t,y),~y(t_{0})=y_{0}</math>

כאשר <math>y</math> היא פונקציה לא-ידועה של הזמן אותה נרצה להעריך במסגרת הקירוב. הפסוק הנ"ל אומר כי הנגזרת של <math>y</math> היא פונקציה של הזמן ושל <math>y</math> עצמה. עוד נתון תנאי ההתחלה על <math>y</math>, אשר יהווה מרכיב מרכזי בפתרון בשיטת רונגה-קוטה להלן.

כעת נבחר צעד <math>h</math> אי-שלילי כלשהו ונגדיר ארבעה פונקציונלים <math>k_{i}</math>:

<math>
\begin{align}
 k_1 &= \ f(t_n, y_n), \\
 k_2 &= \ f\left(t_n + \frac{h}{2}, y_n + h\frac{k_1}{2}\right), \\
 k_3 &= \ f\left(t_n + \frac{h}{2}, y_n + h\frac{k_2}{2}\right), \\
 k_4 &= \ f\left(t_n + h, y_n + hk_3\right).
\end{align}
</math>

כאשר ניתן לתת פרשנות גאומטרית לכל אחד מהם:
* <math> k_{1} </math> הוא השיפוע בתחילת המקטע (התחום בין הנקודה הידועה <math> y_{n} </math> וע"י הנקודה הבאה אחריה <math> y_{n+1} </math>).
* <math> k_{2} </math> הוא השיפוע במחצית המקטע, כמחושב בעזרת <math> y </math> ו-<math> k_{1} </math>.
* <math> k_{3} </math> הוא שוב, השיפוע במחצית המקטע, אך הפעם כמחושב בעזרת <math> y</math> ו-<math> k_{2}</math>.
* <math> k_{4} </math> הוא השיפוע בסוף המקטע.

על בסיס ארבעת הפונקציונלים הללו, נבנה את כלל הנסיגה הבא:

<math>\begin{align}
y_{n+1} &= y_n + \frac{1}{6}h\left(k_1 + 2k_2 + 2k_3 + k_4 \right),\\
t_{n+1} &= t_n + h \\
\end{align}</math>

לעיתים, נהוג הסימון <math>T_{4}</math> לממוצע הפונקציונלים המשוקלל המופיע בכלל הנסיגה לעיל. ניתן לראות כי משקל רב יותר ניתן לשיפוע במחצית המקטע.

אם <math> f </math> לא תלויה ב-<math>y</math> הרי שהאינטגרציה טריוויאלית ושיטת רונגה-קוטה מסדר רביעי שקולה להפעלתו של כלל סימפסון (אנ').

שגיאת הקיטוע המקומית בשיטה הנ"ל היא מסדר גודל של <math> h^{5} </math>, בעוד השגיאה הנצברת הכוללת היא מסדר גודל של <math> h^{4} </math>.

==קישורים חיצוניים==

* 

== הערות שוליים ==

קטגוריה:אנליזה נומרית
פסגת איזבל

פסגת איזבל (באנגלית: Isabelle Peak) היא פסגת הר בהרי הרוקי הקנדיים, חלק מרכס בול על קו פרשת המים של אמריקה, בגבול בין הפארק הלאומי באנף בפרובינציית אלברטה לבין הפארק הלאומי קוטניי בפרובינציית קולומביה הבריטית בקנדה. 

גובה הפסגה 2,934 מטרים.

==היסטוריה==
===מקור השם===
שמו של ההר ניתן לו בשנת 1906 על ידי ר.ד. מקלו (R.D. McCaw), שערך סקר של האזור לאורך דרך באנף-וינדרמר. הסקר נעשה לבקשת ממשלת קולומביה הבריטית. מקלו קרא לאתר באזור "איזבל" לבקשת וו. וו. בל, המהנדס האחראי על בניית דרך באנף-וינדרמר, על שם אשתו איזבל, וההר נקרא על שם האתר.

השם אומץ רשמית ב-3 באפריל 1952.

===הטיפוס על ההר===
הראשונים שהגיעו לפסגת ההר היו אנשי ועדת קביעת הגבולות הבינפרובינציאלית בשנת 1913.

== קישורים חיצוניים ==

* [https://apps.gov.bc.ca/pub/bcgnws/names/2355.html אתר השמות הרשמי של ממשלת קולומביה הבריטית]
* [https://web.archive.org/web/20160303194600/http://peakfinder.com/peakfinder.asp?PeakName=Isabelle+Peak מידע על ההר באתר peakfinder]
* [https://bivouac.com//MtnPg.asp?MtnId=1541 מידע על ההר]
* [http://www.summitpost.org/isabelle-peak/154310 מידע למטפסים על ההר, באתר summitpost]
* [https://web.archive.org/web/20171027152733/http://www.explor8ion.com/vern/scrambles/isabelle/isabelle.html תמונות של ההר ומפת מסלול הטיפוס על ההר]
* [https://www.mountain-forecast.com/peaks/Isabelle-Peak תחזית מזג אוויר עדכנית לפסגת איזבל]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים